

Soroptimist International, Sønderborg er klar til at deltage i en spændende udstilling arrangeret af FN - forbundet og Life Exhibitions. Udstillingen NOW 2030 TÆNKE - SKABE - HANDLE, handler om FN's 17 Verdensmål. Mål for Verden, hvor alle skal kunne trives, men ikke på bekostning af planeten og fremtidige generationers muligheder.

Udstillingen har officiel åbning d. 1. september hvor HKH Kronprinsesse Mary åbner udstillingen kl. 14.30 sammen med bl. a. Borgmester Erik Lauritzen og Generalsekretær for FN-forbundet Torleif Johannesen.

Udstillingen er placeret på skøjtebanen Nørrebro 1, Sønderborg i tidsrummet kl. 10.00 - 16.00 fra d. 1. september til d. 2. oktober 2022.

Soroptimist International, Sønderborg står ved pavillonen kl. 10.00 -16.00 d. 8.september og 9. september. Her er der mulighed for at høre om klubbens formål og arbejdet i klubben lokalt, nationalt og internanionalt, samt hvordan vi inddrager de 17 Verdensmål i vores arbejde.

Fredag d. 9. september uddeler klubben også avisen Verdens Bedste Morgen i tidsrummet kl. 7.10 til 8.30 følgende steder: Togstationen, Sønderborg, SDU, Erhvervsakademiet, Sønderborg Statsskole, BCSYD samt AGS Gymnasiet.

Avisen uddeles også hele fredag ved pavillonen.